Igatahes on ühe-turniiri imeks tituleeritud Gold siiani selle edetabeli tipus, olgugi et lisaks WSOP 2006 rekordilisele 12 miljoni dollarisele auhinnarahale on ta teistelt turniiridelt suutnud teenida alla kahesaja  tuhande (vähem kui näiteks Eesti parim pokkerimängija). Teisel ja kolmandal kohal on aga juba vanad kalad Daniel Negreanu ja Phil Hellmuth, kelle auhinnarahad on teenitud pika karjääri vältel erinevatelt pokkeriturniiridelt. Neljas mees, austraallane Joe Hachem on küll 2005. aasta WSOP põhiturniiri võitja, kuid ühe-turniiri imeks oleks teda ülekohtune nimetada, sest lisaks sellele on tema kontos ka üks WPT põhiturniiri võit ja kaks esineliku kohta WSOP osaturniiridelt.